Cuneiform Tablet CCT 5 9b (BM 115060)
Cuneiform tablet, dated to the Old Assyrian Period (ca. 1950-1850 BC).
Genre: legal challenge
Transliteration:
pá-pá-lá a-na PÚZUR.IŠTAR iṣ-ba-at-ni-a-tí-ma um-ma pá-pá-lá-ma a-na PÚZUR.IŠTAR-ma a-na ḫu-ur-ší-a-ni-šu ša ḫa-mì-iš-ta-na-ni a-ḫi iš-tù a-áp-tim ša É-be-tí-šu šé-pé-e iš-ku-nu-ni-a-tí-ni ḫu-ur-ší-a-nam ša ḫa-mì-iš-ta-na-ni a-ḫi-a a-ta-ma ta-la-qé a-na-ku mì-ma lá ṭá-ḫu-a-ku um-ma PÚZUR.IŠTAR-ma a-na pá-pá-lá-ma ke-na ḫu-ur-ší-a-nam ša ḫa-mì-iš-ta-na-ni a-ḫi-kà a-na-ku-ma al-qé a-ta mì-ma lá ṭá-ḫu-a-tí i-na ba-áb mu-a-tí-šu a-ṣé-er ḫa-mì-iš-ta-na-ni e-ru-ub-ma áš-al-šu-ma um-ma a-na-ku-ma i li-bi₄ ḫu-ur-ší-a-ni-kà mì-ma KÙ.BABBAR i-ba-ší um-ma šu-ut-ma e-lá-an ṭup-pé-e ša ta-ar-ki-is-tim ša É-be-tim i-ba-ší-ú-ni mì-ma ša-ni-ú-um lá i-ba-ší ù ku-nu-ku-šu ḫa-mì-iš-ta-na-ni-ma i-na qá-áb-li-šu ip-ṭù-ur-ma i-dí-nam IGI a-zu-ma-a DUMU a-zi-a IGI lá-qé-pí-im DUMU a-šur-GAL